
ไทยเภสัชศาสตร์และวิทยาการสุขภาพ” ปีที่ 4 ฉบับที่ 4 นี้ มีบทความที่เน้นทางวิทยาศาสตร์เภสัชกรรมเกี่ยวกับการใช้ emulsifying polymer เพื่อพัฒนาตำรับ cream base และการศึกษาพัฒนาตำรับยาเตรียมแบบครั้งคราว (extemporaneous preparation) ของยา phenytoin ซึ่งจำเป็นอย่างยิ่งต่อการใช้ยาในผู้ป่วยเด็ก นอกจากนี้ยังมีการศึกษารูปแบบการสั่งใช้ยาเพื่อรักษาและป้องกันภาวะแทรกซ้อนของโรคหลอดเลือดหัวใจในผู้ป่วยเบาหวานชนิดที่ 2 ซึ่งมีความสำคัญเนื่องจากเท่าที่ผ่านมาพบว่าผู้ป่วยจำนวนไม่น้อยไม่ได้รับยาป้องกันและยารักษาภาวะแทรกซ้อนที่ควรจะได้รับ นับเป็นการศึกษาที่จะช่วยกระตุ้นให้ตระหนักถึงการต้องพยายามปรับปรุงการดูแลผู้ป่วยร่วมกันแบบสหสาขาวิชาชีพ นอกจากนี้มีการศึกษาเชิงพัฒนาระบบสารสนเทศเพื่อการจัดซื้อยาในบัญชียาหลักแห่งชาติเป็นสิ่งที่แสดงให้เห็นถึงการปรับปรุงคุณภาพและประสิทธิภาพในการทำงานส่วนการสั่งซื้อยาที่เน้นการใช้ข้อมูลที่ถูกต้องและเป็นปัจจุบันมาประกอบการตัดสินใจ นอกจากนี้มีบทความปริทัศน์เกี่ยวกับตัวบ่งชี้ทางเภสัชพันธุศาสตร์ที่ใช้ทำนายอาการผื่นแพ้ยาซึ่งช่วยให้เข้าใจกลไกของการทดสอบทางพันธุกรรมเพื่อทำนายอาการแพ้ยาที่รุนแรงและแนวโน้มของการนำไปใช้ได้ชัดเจนขึ้น หรืออย่างน้อยที่สุดก็ช่วยให้ตระหนักมากขึ้นถึงความเสี่ยงในการเกิดอาการแพ้ยาที่รุนแรงของยาหลาย ๆ ชนิด นับเป็นเนื้อหาที่เป็นประโยชน์ต่อการดูแลผู้ป่วยโดยรวมได้เป็นอย่างดี
ท้ายนี้ คณะเภสัชศาสตร์ มหาวิทยาลัยศรีนครินทรวิโรฒหวังว่าท่านคงได้รับประโยชน์จากวารสารนี้ตามสมควร

